Smíxi

Smíxi () on Kreikan kylä sekä samanniminen Grevenán kunnan kunnallisyksikkö (Δημοτική Ενότητα Σμίξης, Dimotikí Enótita Smíxis) ja entinen itsenäinen kyläkunta. Se sijaitsee Grevenán alueyksikössä Länsi-Makedonian alueella. Kylän ja kunnallisyksikön väkiluku on 454 (vuonna 2011).

Smíxin kylä sijaitsee Píndos-vuoristossa linnuntietä noin 27 kilometriä länteen Grevenán kaupungista. Smíxin kunnallisyksikkö käsittää pienen alueen Grevenán kunnan länsiosissa. Smíxi oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Grevenán kuntaan yhdessä Ágios Kosmáksen, Avdéllan, Dotsikón, Filippaíoin, Górgianin, Irakleótesin, Mesoloúrin, Perivólin, Samarínan, Theódoros Ziákaksen ja Véntzion kanssa, jolloin se muuttui uuden kunnan kunnallisyksiköksi.

 Lähteet 

Luokka:Grevená
Luokka:Länsi-Makedonian entiset kunnat
Luokka:Länsi-Makedonian kylät